એક દીકરાની નજરથી જરા જીવન જોવાનો પ્રયત્ન તો કરીએ. કેટકેટલાં સંબંધ સાચવવાના!! જેમ એક દીકરી, લાડકી દીકરી તરીકે માતાપિતાને, બહેન તરીકે ભાઈ કે બહેનને, પત્ની તરીકે પતિને, પૂત્રવધુ તરીકે કુટુંબને, માં તરીકે બાળકોને અને બાળકોને લીધે જન્મતા ભવિષ્યના સંબંધોને જાળવે છે, તેમ એક દીકરો પણ, જવાબદાર દીકરા તરીકે માતાપિતાને , ભાઈ તરીકે ભાઈ કે બહેનને, પતિ તરીકે પત્નીને, બાપ તરીકે બાળકોને અને પત્નીના કુટુંબને જાળવે છે. ક્યાંય એક જવાબદારી અને સંબંધ ઓછો હોય તો કેજો. હા, બાળકને જન્મ આપી શકે તેવી કુદરતી શક્તિ પુરુષમાં નથી પણ બાળકને એક માં જેટલી જ હુંફ આપતાં પુરુષોની પણ કમી નથી.